des recht en vonisse dair op de hen scepen van loven gemaent
vanden meye wijsden beyde ptien tot huen bethoene ten dage
dair toe gestelt seyde de vors jan dekens dat de vors jan
van hamstel de erfbrieve vanden goeden sijnd zuster oude
hadde dair op jan pnteerde dat hij die ten bossche gerve
ondersueken woude en hadde hij enighe huen goeden aengaen
die hue te leven en te sijnd eedt alsoet behoerde dair nae
g
woude de vors jan dekens thoenen vand proprieteit van eene
hove gelegen te bakel dair op jan van hamstel repliceerde seggen
dat die questie inde aensprake niet comen en wae en alsoe
meynde hij datmen dair af niet thoenen en soude niet myn
hij pnteerde woude jan dekens hem dair af int recht te
loven aenspreken hij woude hem te verantweerden staen hoopen
dair mede te gestane dair op scepen gemaent wijsden
want die questie inde aensprake niet comen en wae dat jan
dair af niet thoenen en soude te des tijt pijnde hem
de vors jan dekens te thoenen sijn vors bileggen des hij
negheen en volquam en daenteynden thoende jan van hamstel
met wettigen mannen dat arnt van dynter de vors goede
ind deylingen begrepen besadt als sijn prop erve en dair uut
sterf als uut sijnen erve en dat de selve arnt in sijnen
leven thoent thout vanden goeden afgehouwen hadde ende
tsijnd gelieften bekeert Also dat ten uutersten de vors scepen
vort gemaent wijsden voer een vonisse dat de vors
jan dekens met sijnen beleide verdoolt wae aenden
vors janne van hamstel om van hem enige resticucie
te hebben vanden goeden die hij gheeyscht hadde behoudelic
der pntacien vorg die de vors jan van hamstel gepnteert
hadde pntib oib scabinis dempto vync sept